Alfred Schmidt
Alfredas Šmidtas (est. Alfred Schmidt; 1898 m. gegužės 1 d. – 1972 m. lapkričio 5 d.) – Estijos sunkiaatletis, kuris iškovojo sidabro medalį 1920 m. vasaros olimpinėse žaidynėse. Alfredas Šmidtas iš pradžių treniravosi ilgo nuotolio bėgimo sporto šakoje, o 1919 m. tarnaudamas Estijos armijoje pradėjo kilnoti svarmenis. Jau kitais metais jam pavyko iškovoti sidabro medalį 1920 m. vasaros olimpinėse žaidynėse. 1922 m. pasaulio čempionate jam nebuvo leista dalyvauti dėl viršyto svorio kategorijoje.